**Sistēmas palīgpakalpojuma līgums**

Rīga, 201\_. gada \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 datums

Akciju sabiedrība “Augstsprieguma tīkls” (turpmāk – PSO), reģistrācijas numurs: 40003575567, juridiskā adrese: Dārzciema iela 86, Rīga, LV-1073, kuru saskaņā ar Statūtiem un 2016. gada 2. maija pilnvaru Nr.50VL00-07\40 pārstāv \_\_\_\_\_\_\_\_\_\_\_\_\_\_ un \_\_\_\_\_\_\_\_\_\_\_\_\_, no vienas puses, un sabiedrība ar ierobežotu atbildību “\_\_\_\_\_\_\_\_\_\_” (turpmāk tekstā – RPS), kuru saskaņā ar \_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_, no otras puses (turpmāk tekstā kopā sauktas Puses vai katra atsevišķi Puse), izsakot gribu brīvi, bez maldiem, viltus un spaidiem, noslēdz šādu Līgumu (turpmāk – Līgums):

1. **LĪGUMA PRIEKŠMETS**
	1. Šī Līguma ietvaros RPS apņemas sniegt regulēšanas pakalpojumu PSO.
	2. Šī Līguma 1.1.punktā minētā regulēšanas pakalpojuma sniegšana ietver regulēšanas jaudas nodrošināšanu šī Līguma 1.pielikumā uzskaitītajās elektrostacijās atbilstoši PSO norādēm, kā arī regulēšanas produkta ietvaros piegādātās un saņemtās enerģijas tirdzniecību PSO.
2. **Sistēmas palīgpakalpojuma līguma Regulēšanas pakalpojuma sniegšanas noteikumi**
	1. Šī Līguma neatņemama sastāvdaļa ir Sistēmas palīgpakalpojuma līguma Regulēšanas pakalpojuma sniegšanas noteikumi (turpmāk – Noteikumi), kurus izstrādā un apstiprina PSO.
	2. Noteikumus pēc to apstiprināšanas PSO publicē savā interneta vietnē www.ast.lv, norādot datumu, kad Noteikumi stājas spēkā. Noteikumus Puses neparaksta. Parakstot šo Līgumu, RPS apliecina, ka ir iepazinies ar Noteikumiem, piekrīt tiem, apņemas tos ievērot un ka tam Noteikumi ir pieejami.
	3. PSO var izstrādāt grozījumus Noteikumos, par izstrādātajiem grozījumiem informējot RPS 30 (trīsdesmit) dienas pirms šo grozījumu spēkā stāšanās.
	4. Noteikumu prasību neievērošana ir uzskatāma par šī Līguma pārkāpumu.
3. **LĪGUMĀ LIETOTIE TERMINI**
	1. Šajā līgumā lietotie termini izskaidroti Noteikumos.
4. **PUŠU TIESĪBAS UN PIENĀKUMI**
	1. Šajā Līgumā noteiktās Pušu tiesības un pienākumus Puses pilda saskaņā ar spēkā esošo normatīvo aktu prasībām un Noteikumu prasībām.
	2. PSO pienākumi:
		1. izstrādāt un apstiprināt Noteikumus un publicēt tos savā interneta vietnē [www.ast.lv](http://www.ast.lv);
		2. iesniegt RPS iesniegto regulēšanas produkta solījumu iekļaušanai Baltijas kopējā izdevīguma secības sarakstos;
		3. paziņot RPS par atteikumu pieņemt tā iesniegto regulēšanas produkta solījumu;
		4. veikt norēķinus ar RPS par Noteikumos noteiktajā kārtībā PSO aprēķināto RPS piegādāto regulēšanas enerģiju.
	3. RPS pienākumi:
		1. ievērot PSO apstiprinātos Noteikumus;
		2. sniegt PSO šajā Līgumā un Noteikumos noteikto informāciju;
		3. nodrošināt regulēšanas produkta piegādi pēc informācijas saņemšanas no PSO par regulēšanas produkta solījuma aktivizāciju;
		4. nodrošināt šī Līguma 1.pielikumā uzskaitīto elektrostaciju darbību atbilstoši tā iesniegtajam regulēšanas produkta solījumam;
		5. nekavējoties pēc PSO pieprasījuma saņemšanas nodrošināt PSO nepieciešamās pilnvaras, lai iegūtu šī Līguma 1.pielikumā norādīto elektrostaciju elektroenerģijas uzskaites datus no sistēmas operatoriem, kuru tīkliem tās ir pieslēgtas;
		6. RPS ir pienākums informēt balansēšanas pakalpojuma sniedzējus, kuru nebalansa apgabalā atrodas šī Līguma 1.pielikumā uzskaitītās elektrostacijas par šī Līgumu noslēgšanu un izbeigšanu;
		7. nekavējoties, bet ne vēlāk kā 2 (divu) darba dienu laikā informēt PSO par sava uzņēmuma juridiskā statusa (tajā skaitā arī par uzsāktu (pasludinātu) maksātnespējas procesu, uzsāktu (ierosinātu) tiesiskās aizsardzības procesu, uzsāktu likvidāciju vai reorganizāciju) maiņu, un veikt nepieciešamās izmaiņas šajā Līgumā;
		8. veikt norēķinus ar PSO par Noteikumos noteiktajā kārtībā PSO aprēķināto PSO piegādāto regulēšanas enerģiju.
	4. PSO tiesības:
		1. izstrādāt un apstiprināt Noteikumu grozījumus;
		2. Noteikumos noteiktajā kārtībā dot komandu RPS aktivizēt tā iesniegto regulēšanas produkta solījumu;
		3. pieprasīt RPS nodrošināt PSO iespējas pārbaudīt šī Līguma 1.pielikumā norādīto elektrostaciju atbilstību tehniskajām iespējām sniegt regulēšanas pakalpojumu;
		4. pieprasīt RPS nodrošināt PSO nepieciešamās pilnvaras, lai iegūtu šī Līguma 1. pielikumā norādīto elektrostaciju elektroenerģijas uzskaites datus no sistēmas operatoriem, kur tīkliem tās ir pieslēgtas.
	5. RPS tiesības:
		1. iesniegt priekšlikumus grozījumiem Noteikumos;
		2. iesniegt regulēšanas produkta solījumu.
5. **RPS SNIEGTĀ INFORMĀCIJA UN PUŠU INFORMĀCIJAS APMAIŅAS KĀRTĪBA un kontaktinformācija**
	1. Šī Līguma ietvaros Puses savstarpējai saziņai piemēro šādus nosacījumus:
		1. RPS sagatavotie regulēšanas produkta solījumi iesniedzami PSO, nosūtot uz PSO e-pasta adresi: meter@ast.lv;
		2. PSO adresētas atskaites un akti nosūtāmi un saskaņojami, izmantojot PSO e-pasta adresi: uzskaite@ast.lv;
		3. RPS elektroniski sagatavotie rēķini ir jānosūta uz šādu PSO e-pasta adresi: rekini@ast.lv;
		4. informācija saistībā ar RPS iesniegto regulēšanas produkta solījumu nosūtāma uz RPS e-pasta adresi: epasts@epasts.lv;
		5. RPS adresētas atskaites un akti nosūtāmi un saskaņojami, izmantojot RPS e-pasta adresi: epasts@epasts.lv
		6. PSO elektroniski sagatavotie rēķini ir jānosūta uz šādu RPS e-pasta adresi: epasts@epasts.lv.
	2. Šī Līguma 5.1.1., 5.1.2., 5.1.4. un 5.1.5. punktā minētos paziņojumus Puses var iesūtīt bez droša elektroniska paraksta. Pusei ir pienākums pēc otras Puses pieprasījuma nekavējoties iesniegt pa e-pastu sūtītā iesnieguma oriģinālu vai iesniegt iesniegumu ar drošu elektronisku parakstu.
	3. Pušu savstarpējo saziņu Noteikumos minētajos gadījumos īsteno šī Līguma 2. un 3. pielikumā uzskaitītās pilnvarotās personas, izmantojot Noteikumos minēto kontaktinformāciju. Par izmaiņām šī Līguma 2. un 3. pielikumā Puse informē otru Pusi, iesniedzot aktualizētu šī Līguma 2. un 3. pielikumā norādīto informāciju ne vēlāk kā 10 (desmit) dienu laikā pēc otras Puses pieprasījuma, bet ne retāk kā reizi gadā.
	4. Ja Puses ir par to rakstveidā vienojušās, Noteikumos minētajos gadījumos Pušu savstarpējo saziņu var īstenot šī Līguma 2. un 3. pielikumā uzskaitītās pilnvarotās personas, atkāpjoties no Noteikumos minētā saziņas veida.
	5. Ja šajā Līgumā vai Noteikumos nav noteikts citādi, visi paziņojumi un cita veida korespondence, kas attiecas uz šo Līguma un Noteikumu izpildi, sūtāmi uz:
		1. korespondence adresēta PSO sūtāma uz e-pasta adresi: ast@ast.lv ar drošu elektronisko parakstu vai pa pastu uz juridisko adresi;
		2. korespondence adresēta RPS sūtāma uz e-pasta adresi: epasts@epasts.lv ar drošu elektronisko parakstu vai pa pastu uz juridisko adresi;
		3. ja RPS šī Līguma ietvaros rakstveidā paziņojis PSO, ka korespondence sūtāma uz citu adresi, kas nav RPS juridiskā adrese, PSO saziņai ar RPS izmanto tā paziņoto adresi;
		4. savstarpējā korespondence var tikt nodota Pusēm personīgi, saņemot atzīmi par dokumenta saņemšanu.
	6. Ja kādai no Pusēm tiek mainīta juridiskā adrese, citi rekvizīti vai šī Līguma 5.1. vai 5.5. punktā minētā kontaktinformācija, tai nekavējoties, bet ne vēlāk kā 5 (piecu) darba dienu laikā par to jāpaziņo otrai Pusei.
	7. Šī Līguma 1. pielikumā norādīta informācija par elektrostacijām, kuras RPS izmanto regulēšanas pakalpojuma sniegšanai. Šo pielikumu aizpilda un paraksta RPS. Par izmaiņām šī Līguma 1. pielikumā ietvertajā elektrostaciju uzskaitījumā RPS informē PSO, iesniedzot precizētu 1. pielikumu, ne vēlāk kā 2 (divas) darba dienas pirms RPS uzsāk vai pārtrauc attiecīgo elektrostaciju izmantošanu regulēšanas pakalpojuma sniegšanā. RPS šī Līguma 1. pielikumā var ietvert un regulēšanas pakalpojumu sniegšanai var izmantot tikai tās elektrostacijas, kuras PSO atzinis par tehniski atbilstošām regulēšanas pakalpojuma sniegšanai
6. **NORĒĶINU KĀRTĪBA**
	1. Līdz katra mēneša 5 (piektajai) darba dienai PSO, ņemot vērā Noteikumos noteiktajā kārtībā norēķinu periodā sagatavotajām un Pušu abpusēji saskaņotajām atskaitēm par piegādāto regulēšanas enerģiju, saskaņā ar šī Līguma 4. pielikumā ietverto formu sagatavo aktu par norēķinu periodā piegādāto regulēšanas pakalpojumu iepriekšējā mēnesī un nosūta to RPS saskaņošanai.
	2. Ja RPS nepiekrīt PSO sagatavotajam aktam, tas var 1 (vienas) darba dienas laikā iesniegt PSO minētā akta precizējumus, norādot precizējumu veikšanas pamatojumu. Ja PSO konstatē, ka RPS iesniegtie precizējumi ir pamatoti, PSO precizē aktu un nosūta to RPS 1 (vienas) darba dienas laikā pēc RPS precizējumu saņemšanas. Ja PSO nepiekrīt iesniegtajiem precizējumiem, tas paziņo par to RPS 1 (vienas) darba dienas laikā pēc RPS precizējumu saņemšanas. Pēc PSO precizēta minētā akta vai informācijas par precizējumu neveikšanu saņemšanas RPS saskaņo minēto aktu 1 (vienas) darba dienas laikā. Šo aktu saskaņo Pušu šī Līguma 2. vai 3.pielikumā minētās pilnvarotās personas.
	3. Maksājumus par norēķinu periodā sniegto regulēšanas pakalpojumu Puses veic atbilstoši izrakstītajiem rēķiniem.
	4. Rēķinus Puses izraksta reizi mēnesī, pamatojoties uz šī Līguma 6.1. punktā minēto abpusēji saskaņotu aktu.
	5. Puses sagatavo un nosūta šī Līguma rēķinus ne vēlāk kā līdz mēneša 15.datumam pēc attiecīgā norēķinu perioda.
	6. Puses vienojas, ka Pušu izrakstītajos rēķinos, kas sagatavoti elektroniski, personas, kas izraksta rēķinu, rakstiskais paraksts tiek aizstāts ar tā elektronisko apliecinājumu (autorizāciju).
	7. Ja kāda no Pusēm rēķinu nav sagatavojusi atbilstoši šī Līguma 6.6. punktam, sagatavoto rēķina oriģinālu Puse nosūta otrai Pusei atbilstoši šī Līguma 5.5. punktam, pirms tam rēķinu ieskenētā veidā nosūtot uz šī Līguma 5.1.3. vai 5.1.6. punktā norādīto e-pasta adresi.
	8. Ja pēc RPS rēķina saņemšanas PSO konstatē, ka iespējams veikt savstarpējo ieskaitu, PSO 2 (divu) darba dienu laikā sagatavo un nosūta BPS aktu par savstarpējo ieskaitu. RPS 2 (divu) darba dienu laikā to saskaņo, vajadzības gadījumā sniedzot priekšlikumu izmaiņām aktā. Gadījumā, ja RPS neiesniedz priekšlikumu izmaiņām iepriekš minētajā periodā, uzskatāms, ka RPS ir saskaņojis aktu par savstarpējo ieskaitu, kā arī RPS ir pienākums to parakstīt un veikt norēķinus šajā Līgumā noteiktajā kārtībā. Ja pēc savstarpējā ieskaita veikšanas, kādai no Pusēm vēl jāapmaksā noteikta daļa no rēķina, rēķina apmaksa jāveic šī Līguma 6.9. punktā minētajā termiņā.
	9. RPS un PSO maksājumus veic uz saņemtajā rēķinā norādīto bankas kontu līdz mēneša, kurā izrakstīts rēķins, pēdējai darba dienai.
	10. Ja Puse šī Līguma 6.9. punktā noteiktajā termiņā nav apmaksājusi rēķinu, tad otrai Pusei ir tiesības pieprasīt apmaksāt līgumsodu 0.1% (nulle, komats, viena procenta) apmērā no neapmaksātas summas par katru nokavēto dienu saskaņā ar izrakstīto rēķinu, bet ne vairāk kā 10 % (desmit procentus) no nesamaksātās summas.
	11. Ja Pusei ir parāds par saņemtajiem pakalpojumiem, tad kārtējā maksājuma summa vispirms tiek ieskaitīta pamatparāda un pēc tam līgumsoda dzēšanai, turklāt vispirms tiek dzēsts parāds ar agrāku samaksas termiņu, bet tikai pēc tam - ar vēlāku.
7. **PUŠU ATBILDĪBA**
	1. Puses ir atbildīgas par šajā Līgumā un Noteikumos noteikto pienākumu nepildīšanu vai to neatbilstošu pildīšanu. Puses atbild viena otrai par tiešajiem zaudējumiem, kas otrai Pusei nodarīti viņu darbības vai bezdarbības rezultātā saskaņā ar Latvijas Republikas normatīvo aktu prasībām. Puse neatbild par otras Puses negūto peļņu.
	2. Visus strīdus un domstarpības, kas var rasties Līguma izpildes gaitā, Puses risina savstarpēju pārrunu ceļā, piesakot rakstveida prasības un pretenzijas, uz kurām otra Puse sniedz rakstveida atbildi 5 (piecu) darba dienu laikā.
	3. Ja strīdi un domstarpības nav atrisināti 30 (trīsdesmit) dienu laikā, strīdi un domstarpības var tikt nododas izskatīšanai Latvijas Republikas normatīvo aktu noteiktajā kārtībā Latvijas Republikas tiesā.
8. **NEPĀRVARAMA VARA**
	1. Neviena no Pusēm netiks uzskatīta par atbildīgu par šajā Līgumā noteikto saistību neizpildi vai izpildes nokavējumu, ja kāda šī Līguma noteikumu izpildi tieši aizkavē vai padara neiespējamu nepārvaramas varas apstākļi, kas atrodas ārpus tās Puses ietekmes, kuras rīcība tiek traucēta, un Puse nav spējīga tos novērst ar jebkādām tiesiskām, tās rīcībā esošām metodēm. Šādi apstākļi ietver dabas katastrofas (ugunsgrēki, plūdi, zemestrīces u.c.), sociālos konfliktus (streiki, boikoti, militāras operācijas, blokāde, teroristu uzbrukumi u.c.).
	2. Pusei, kura nevar izpildīt savas saistības nepārvaramas varas apstākļu dēļ, rakstveidā paziņo par to otrai Pusei ne vēlāk kā 3 (trīs) kalendāro dienu laikā no nepārvaramās varas apstākļu iestāšanās dienas, paziņojumā norādot paredzamo nepārvaramas varas apstākļu pastāvēšanas laiku, kā arī pēc otras Puses pieprasījuma iespēju robežās sniedz pieprasītos nepārvaramas varas apstākļu iestāšanās pierādījumus, tajā skaitā attiecīgās valsts institūciju apliecinājumus par nepārvaramas varas apstākļu iestāšanos. Ja šāds paziņojums netiek nosūtīts, attiecīgā Puse nevar atbrīvoties no atbildības par saistību neizpildi nepārvaramas varas apstākļu iestāšanās rezultātā.
	3. Nepārvaramas varas apstākļu iestāšanās gadījumā Pušu saistību izpilde tiek apturēta līdz brīdim, kad beidzas šādu apstākļu pastāvēšana. Gadījumā, ja nepārvaramas varas apstākļi turpinās ilgāk par 90 (deviņdesmit) kalendārajām dienām un būtiski ietekmē kādas Puses spēju izpildīt šajā Līgumā noteiktās saistības, tad otra Puse ir tiesīga pārtraukt šī Līguma darbību, iesniedzot par to rakstisku paziņojumu.
	4. Pēc nepārvaramās varas apstākļu izbeigšanās Puses savstarpējā protokolā vienojas par turpmāko rīcību.
	5. Pusēm nav pienākums atlīdzināt otrai Pusei nodarītos zaudējumus, kas radušies iepriekš minēto nepārvaramas varas apstākļu iestāšanās rezultātā.
9. **KONFIDENCIALITĀTE**
	1. PSO ir tiesības izmantot RPS iesniegto informāciju savu normatīvajos aktos noteikto funkciju izpildei. PSO no RPS saņemto informāciju publicē tikai tādā veidā, lai saglabātu RPS komerciālās informācijas konfidencialitāti, izņemot gadījumus, kad komerciālās informācijas izpaušanu pieļauj šajā Līgumā vai Noteikumos atrunātie gadījumi.
	2. Puses apņemas neizmantot pretēji otras Puses interesēm un neizpaust un neizplatīt trešajām personām bez otras Puses rakstiskas piekrišanas šī Līguma ietvaros iegūtu informāciju, izņemot ja:
		1. informācijas atklāšana vai izmantošana ir nepieciešama šī Līguma izpildei;
		2. informācijas atklāšanu vai izmantošanu paredz attiecīgajai Pusei saistošie normatīvie akti;
		3. informācijas atklāšanu vai izmantošana ir nepieciešama tiesas vai šķīrējtiesas procesam, kas izriet vai ir saistīts ar šo Līgumu;
		4. informācijas atklāšana ir nepieciešama Pušu finanšu pakalpojumu sniedzējam, Pušu konsultantam un apakšuzņēmējam, kam Puses atklāj informāciju ar mērķi izpildīt šo Līgumu, nodrošinot, ka šādi finanšu pakalpojumu sniedzēji, konsultanti un apakšuzņēmēji saglabā informācijas konfidencialitāti tādā pašā apmērā, kā tas ir saistoši Pusēm saskaņā ar šī Līguma noteikumiem;
		5. informācija jau ir publiski pieejama citu iemeslu dēļ.
10. **PIEMĒROJAMIE TIESĪBU AKTI UN STRĪDU IZSKATĪŠANA**
	1. Visi jautājumi, kas nav atrunāti šajā Līgumā, tiek risināti saskaņā ar Latvijas Republikā spēkā esošajiem normatīvajiem aktiem.
	2. Strīdus un domstarpības, kas radušies šī Līguma darbības laikā, Puses risina sarunu ceļā, parakstot rakstveida vienošanos, kas ir šī Līguma neatņemama sastāvdaļa.
	3. Ja 14 (četrpadsmit) dienu laikā pēc strīda rašanās dienas risinājumu neizdodas panākt, strīds var tikt nodots izskatīšanai tiesā saskaņā ar Latvijas Republikas normatīvajiem aktiem.
11. **LĪGUMA SPĒKĀ ESAMĪBA, GROZĪŠANA UN IZBEIGŠANA**
	1. Šis Līgums stājas spēkā ar 20YY. gada DD. mēnesi un ir spēkā līdz 20YY. gada DD. mēnesim. Ja kāda no Pusēm 30 (trīsdesmit) dienas pirms šī Līguma termiņa beigām nepaziņo par šī Līguma darbības izbeigšanu, tad šis Līgums tiek pagarināts uz katru nākamo kalendāro gadu.
	2. Vis šī Līguma grozījumi un papildinājumi ir sastādāmi, Pusēm rakstiski vienojoties, un tie stājas spēkā pēc to abpusējas parakstīšanas un kļūst par neatņemamu šī Līguma sastāvdaļu.
	3. Jebkura Puse var izbeigt šo Līgumu, rakstiski informējot par to otru Pusi vismaz 30 (trīsdesmit) dienas iepriekš.
	4. Šis Līgums var tikt izbeigts pirms šī Līguma 11.3. punktā noteiktā uzteikuma termiņa, Pusēm par to rakstveidā vienojoties.
	5. PSO, nosūtot RPS rakstveida paziņojumu, ir tiesības vienpusēji izbeigt šo Līgumu pirms šī Līguma 11.2.punktā minētā termiņa, ja RPS ir pārkāpis Noteikumu prasības un par to atkārtoti saņēmis PSO rakstveida brīdinājumu.
	6. PSO, nosūtot RPS rakstveida paziņojumu, ir tiesības vienpusēji izbeigt šo Līgumu pirms šī Līguma 11.2.punktā minētā termiņa bez iepriekšēja brīdinājuma, ja RPS ir pārkāpis šo Līgumu un šis pārkāpums netiek novērsts PSO noteiktā laika periodā.
	7. RPS, nosūtot PSO rakstveida paziņojumu, ir tiesības vienpusēji izbeigt šo Līgumu pirms termiņa jebkurā no šādiem gadījumiem:
		1. RPS nepiekrīt saskaņā ar šī Līguma 4.4.1.punktu izstrādātajiem grozījumiem, tam ir tiesības izbeigt šo Līgumu vienpusējā kārtā, par to informējot PSO 10 (desmit) darba dienas pirms grozījumu Noteikumos stāšanās spēkā;
		2. ja PSO zaudē elektroenerģijas pārvades licenci.
	8. Šī Līguma izbeigšana neatbrīvo Puses no saistību, kas tika nodibinātas šī Līguma darbības laikā, izpildes pilnā apmērā.
12. **Citi noteikumi**
	1. Neviena no Pusēm nav tiesīga bez otras Puses rakstiskas piekrišanas nodot kādu no šajā Līgumā paredzētajām saistībām vai tās izpildi trešajām personām, izņemot gadījumus, kad Puses saistības pārņem tās likumīgais tiesību pārņēmējs.
	2. Šajā Līgumā minētie termiņi, kas izteikti darba dienās nosakāmi, ņemot vērā Latvijā noteiktās svētku dienas.
	3. Šis Līgums ir sastādīts un parakstīts uz 7 (septiņām) lapām, ar 4 (četriem) pielikumiem, divos eksemplāros latviešu valodā. Pie katras Puses glabājas viens šī Līguma eksemplārs.
13. **PIELIKUMI**
14. pielikums – “Informācija par elektrostacijām, kuras RPS izmanto regulēšanas pakalpojuma sniegšanai”;
15. pielikums – “RPS pilnvarotās personas un to kontaktinformācija”;
16. pielikuma – “PSO pilnvarotās personas un to kontaktinformācija”;
17. pielikums – “Akts par izmantoto regulēšanas pakalpojuma apjomu iepriekšējā mēnesī”.
18. **Pušu rekvizīti un paraksti**

|  |  |
| --- | --- |
| RPS:NosaukumsAdreseVienotais reģ. Nr. \_\_\_\_\_\_\_\_\_\_\_\_\_PVN \_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_Bankas kods: \_\_\_\_\_\_\_\_\_\_\_\_\_Konta Nr. \_\_\_\_\_\_\_\_\_\_\_\_\_amats………………………… V.Uzvārds | PSO:AS „Augstsprieguma tīkls”Dārzciema iela 86, Rīga, LV-1073Vienotais reģ. Nr. 40003575567PVN LV40003575567Banka: AS „SEB banka”Bankas kods: UNLALV2XKonta Nr. LV55 UNLA 0050 0008 5850 5valdes priekšsēdētājs………………………… V.Uzvārdsvaldes loceklis ………………………… V.Uzvārds |

1.pielikums

Sistēmas palīgpakalpojuma līgumam

**Informācija par elektrostacijām, kuras RPS izmanto regulēšanas pakalpojuma sniegšanai**

|  |  |  |  |  |  |
| --- | --- | --- | --- | --- | --- |
| **Nr.** | **Komersanta firma** | **Vienotais reģistrācijas numurs** | **Sistēmas operatora piešķirtais objekta identifikācijas kods** | **Elektrostacijas adrese** | **Uzstādītā jauda, MW** |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |

RPS vārdā:

Amats

Vārds uzvārds

\_\_\_\_\_\_\_\_\_\_\_\_\_\_\_\_\_\_\_ Datums:

Paraksts

2.pielikums

Sistēmas palīgpakalpojuma līgumam

**RPS pilnvarotās personas un kontaktinformācija**

|  |  |  |  |  |
| --- | --- | --- | --- | --- |
| **Vārds, uzvārds** | **Ieņemamais amats** | **Telefona numurs** | **E-pasta adrese** | **Atbildība** |
| Vārds Uzvārds | Amats | ### | epasts@epsts.lv | Par ko personas ir atbildīga |
|  |  |  |  |  |
|  |  |  |  |  |

RPS vārdā:

Amats

Vārds uzvārds

\_\_\_\_\_\_\_\_\_\_\_\_\_\_\_\_\_\_\_ Datums:

Paraksts

 3.pielikums

Sistēmas palīgpakalpojuma līgumam

**AS “Augstsprieguma tīkls” pilnvarotās personas un kontaktinformācija**

|  |  |  |  |  |
| --- | --- | --- | --- | --- |
| **Vārds, uzvārds** | **Ieņemamais amats** | **Telefona numurs** | **E-pasta adrese** | **Atbildība** |
| Vārds Uzvārds | Amats | ### | epasts@epsts.lv | Par ko personas ir atbildīga |
|  |  |  |  |  |
|  |  |  |  |  |

**AS “Augstsprieguma tīkls” vārdā**

Valdes priekšsēdētājs

Vārds Uzvārds

\_\_\_\_\_\_\_\_\_\_\_\_\_\_\_\_ Datums:

Valdes loceklis

Vārds Uzvārds

\_\_\_\_\_\_\_\_\_\_\_\_\_\_ Datums:

4. pielikums

Sistēmas palīgpakalpojuma līgumam

Akts par izmantoto regulēšanas pakalpojumu iepriekšējā mēnesī 20\_\_\_. gada \_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
|   | Enerģijas apjoms MWh | CenaEUR/ MWh | SummaEUR |
| Augšupvērsta regulēšana (regulēšana uz noslodzi) |  |  |  |
| Lejupvērsta regulēšana (regulēšana uz atslodzi) |  |  |  |

Regulēšanu uz noslodzi apmaksā AS "Augstsprieguma tīkls", bet regulēšanu uz atslodzi apmaksā RPS.

PSO vārdā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_